FAU-møte Tunballen skole

Dato: 04.09.23, kl. 18.00

Sted: Tunballen skole personalrom

Møteleder: Elin Knutsen
Referent: Anette Høgeli

**DELTAKERE**

|  |  |  |  |
| --- | --- | --- | --- |
| **Klasse**  | **Navn**  | **Rolle**  | **Deltakelse**  |
| 1 rød | Reidun Hagir Bilstad  | Foreldrerepresentant |  |
|  | *Skal velges*  | FAU-representant |  |
| 1 blå | Anne May Myren  | Foreldrerepresentant |  |
|  | Tine Østrem | FAU-representant  | Til stede  |
| 2a | John Ove Hjemlestad  | Foreldrerepresentant | Til stede  |
|  | Asbjørn Blankenberg | FAU-representant  | Til stede |
| 2b | Anne Grethe Holte Andersen | Foreldrerepresentant |  |
|  | Espen Cederbeg  | FAU-representant  |  |
| 3a | Astrid Lian  | Foreldrerepresentant | Til stede |
|  | *Lise Tveito eller nyvalg* | FAU-representant  |  |
| 3b  | Ann Kristin Nguyen  | Foreldrerepresentant |  |
|  | Malene Oppheim  | FAU-representant | Til stede |
| 4a | Tina Christensen  | FAU-representant | Til stede |
|  | Hilde Røyrås  | Foreldrerepresentant |  |
| 4b | *Skal velges*  | Foreldrerepresentant |  |
|  | Jannicke Engmark  | FAU-representant  | Til stede |
| 5a | Monica Hattrem-Berge  | Ikke avklart  | Til stede |
|  | Skal velges  | Ikke avklart  |  |
| 5b | Ann Lisbeth Mangseth  | Foreldrerepresentant | Til stede  |
|  | Anette Høgeli  | FAU-representant  | Til stede  |
| 6a | *Skal velges*  | Foreldrerepresentant |  |
|  | Lars Arne Kulien – *Ny skal velges*  | FAU-representant  | Til stede  |
| 6b | Leva Fisere  | Foreldrerepresentant | Til stede |
|  | *Skal velges* | FAU-representant |  |
| 7a | *Skal velges*  | Ikke avklart |  |
|  | Vibeke Wold Sunde  | Ikke avklart | Til stede |
| 7b | Hilde Langfeldt Sunde  | Foreldrerepresentant | Til stede |
|  | *Skal velges*  | FAU-representant |  |
| Adm skole  | Elin Vatne Knutsen  | Rektor  | Til stede |

I årets første FAU-møte kalles fjorårets medlemmer inn, samt nye foreldre- og FAU-representanter. Videre vil kun FAU-representantene fra hver klasse delta på møtene.

# Sak 1/23.24 Endring av vedtekter

Det er et ønske om å endre vedtekter i FAU for mer kontinuitet, det vil at man ikke bytter ut hele FAU hvert år. Hver klasse skal ha en klassekontakt og en FAU-representant.

**Forslag til ny vedtekt er som følger:**

§ 3 – Valg og konstituering Fjorårets FAU leder tar initiativ til første FAU møte. Første møte bør

avholdes i slutten av august, senest første uke i september.

* Alle klasser skal ha en foreldrekontakt og en vara som velges for minimum for minimum ett år. Som regel overtar vara for klassekontakten, og det velges da kun ny vara på første foreldremøte på høsten. Nye 1. trinn velger klassekontakt og vara på foreldremøte på førskoledagen.
* Alle klasser skal velge en FAU representant som kan sitte i FAU i to år. Rulleringen skal være slik at halve FAU byttes ut årlig. Vara for foreldrekontakten er også vara for FAU-representanten.
* Alle valgte foreldrekontakter møter til første FAU møte på høsten for opplæring og gjennomgang av vedtekter og årshjul.

FAU konstituerer seg på det første møtet og velger leder, nestleder, sekretær, representanter til Samarbeidsutvalget (SAU) og Kommunalt Foreldre Utvalg (KomFUG).

Avstemming
Det er sittende FAU som har stemmerett i saken, det vil si alle nyvalgte foreldrekontakter.

*Det ble enstemmig vedtatt å endre vedtektene som foreslått.*

# Sak 2/23.24 Årshjul

Viser til vedlagt årshjul. Dette ble utarbeidet i fjorårets FAU. Det er bestemt at hver klasse skal ha fire aktiviteter i løpet av et år, to på høsten og to på våren. Jule- og sommeravslutning er tenkt som to av aktivitetene. Foreldregruppen blir delt inn i fire grupper som har ansvar for å organisere hver sin aktivitet.

FAU vil ha ansvar for å organisere byttedag, og det vil bli avholdt i begynnelsen av mai. Forslag om å sende ut informasjon tidlig så folk kan holde av ting de vil levere inn.

I FAU-møtet ble man enig om følgende endringer i årshjulet:

* Faste aktiviteter som omhandler to og to trinn sammen utgår. Det er krevende å organisere noe felles for 4 klasser om ganger.

FAU tar byttedagen. Blir i begynnelse av mai.

# Sak 3/23.24 Konstituering av nytt styre

Da ikke alle FAU-representantene er valgt blir det avholdt eget Teams-møte for dette. Det vil da bli avklart hvem som er valgt for henholdsvis ett og to år. I tillegg skal det velges leder, nestleder, sekretær, representanter til Samarbeidsutvalget (SAU) og Kommunalt Foreldre Utvalg (KomFUG).

# Sak 4/23.24 Revidering av lokal inntaksforskrift for Agder Fylkeskommune

Det er sendt ut forslag til ny lokal inntaksforskrift fra Agder Fylkeskommune som det er svarfrist på allerede 05.09.23.

I praksis betyr dette forslaget at barn boende i Songdalen tilfaller Søgne vgs hvis man velger et studie som tilbys der, fordi dette er nærmeste skole.

FAU ønsker å sende et høringssvar hvor man er negativ til dette forslaget. Det gir elevene lite mulighet til å bytte miljø når man skal begynne på videregående skole. Man tenker også det vil kunne ha negativ innvirkning på motivasjonen på både ungdomsskolen og videregående. Man vil ikke ha noe incentiv til å få gode resultater for å komme inn på skolen man ønsker, da man vet at det er forhåndsbestemt hvor man vil få plass.

Rektor utarbeider forslag til høringssvar i samarbeid med fjorårets nestleder og sekretær i FAU.

# Sak 5/23.24 Annet

* Rektor informerer kort om hvordan skolen er organisert. Det er i år to klasser i hvert trinn, og de minste trinnene har to kontaktlærere i hver klasse.
* Ønskelig å få på plass alle foreldre- og FAU-representanter før 17. oktober. Det skal da avholdes foreldrekonferanse på kinoen som den anbefales at flere deltar på.
* Rektor informerer om at skolen ønsker å gjennomføre trivselsundersøkelse også i år. Dette ble gjort i fjor på bakgrunn av elevundersøkelsen som ga overraskende dårlig tall når det gjaldt mobbing. Trivselsundersøkelsen viste at det mest sannsynlig er en del feilkilder da elevundersøkelsen er lang og har en del vanskelige spørsmål. Likevel tas selvfølgelig resultatene på alvorlig, og nettopp derfor ønsker man å gjennomføre trivselsundersøkelser 4 ganger i året. På den måten vil læreren kunne avdekke dersom det er elever som ikke har det bra på skolen
* Det har vært mye mediesaker ang vold og trusler i skolen. Det skal nå være et digitalt e-læringskurs for alle ansatte i skolen om håndtering av vold og trusler. Fokuset er på forebygging.
* Språkbruk. Dette var også et tema i FAU fjor, og man ønsker å jobbe videre med dette temaet. Det er mye stygt språkbruk blant elevene. Det vil også være et sterkt fokus på diskriminering på skolen. Det blir snakket nedsettende blant elevene, og man opplever at det kommer av uvitenhet. Det er viktig at også FAU og foreldrekontakter tar tak i dette fremover. Skolen vil ha nulltoleranse for diskriminering og det vil bli reaksjoner dersom man ser det på skolen. Tunballen vil jobbe mot å være en skole som er kjent for at her er alle like mye verdt.
* Skolen ønsker å ha fokus på godt samarbeid mellom skole og hjem.
* Parkeringsplassen – Arbeidet begynner i nå høstferien, og først fjernes brakka. Blir krevende med parkering i perioden med arbeidet, og skolen forsøker å få til en midlertidig parkering på området ut mot veien når arbeidet pågår. Det er ønskelig at det legges ut påminnelse om hvordan man parkerer når man slipper av og henter elevene. Det er ikke lov å rygge ut av parkeringsplassen. Det sendes også ut påminnelse til noen av dem som leverer varer, de er observert for eksempel rundt 8.20, som er et tidspunkt med mange elever på veien opp til skolen.
* Uteområde på skolen – Jobber med å få skolen på prioriteringslista da man har penger til det resterende som gjenstår.
* Skoleøkonomi – Tunballen har nå har kuttet i bemanning, og har samtidig fått tilført midler slik at man ikke får stort overforbruk i 2023. Målet er større økonomisk handlingsfrihet når man har mer tilpasset ramme. Skole har lagt bemanning på maks i hverdagen, og forsøker å spare på vikarer i ved fravær. På den måten er det god bemanning som er normen, og ikke kun ved behov. Skolen jobber også med å gi ekstra hjelp inne i klassene og i grupper, i stedet for kun 1:1. Bedre utnyttelse av ressursene og bra for inkludering i klassemiljøet.